เพื่อไทย ยื่น กกต. “แพทองธาร-เศรษฐา-ชัยเกษม” ชูเป็นแคนดิเดตนายกฯ
พรรคเพื่อไทยเคาะแล้วอย่างเป็นทางการ นำรายชื่อ 3 แคนดิเดตนายกฯ “แพทองธาร-เศรษฐา-ชัยเกษม" ยื่นต่อ กกต. แล้ว 
เพื่อไทย' เปิดตัวครบ 3 รายชื่อ “แพทองธาร-เศรษฐา-ชัยเกษม” เป็นแคนดิเดตนายกฯ
5 เม.ย. 2566

เมื่อวันที่ 5 เม.ย.66  ผู้สื่อข่าวรายงาน จากอาคารไอราวัตพัฒนา ศาลาว่าการกรุงเทพมหานคร เขตดินแดง ซึ่งคณะกรรมการการเลือกตั้ง (กกต.) กำหนดให้เป็นสถานที่รับสมัคร ส.ส.แบบบัญชีรายชื่อ และรับแจ้งรายชื่อบุคคล ที่พรรคการเมืองมีมติว่าจะเสนอให้สภาผู้แทนราษฎร พิจารณาให้ความเห็นชอบแต่งตั้งเป็นนายกรัฐมนตรี ระหว่างวันที่ 4-7 เมษายน 2566 ซึ่งวันนี้เป็นวันที่ 2 ของการสมัคร ส.ส.แบบบัญชีรายชื่อ
โดยเมื่อเวลา 14.55 น. นายประเสริฐ จันทรรวงทอง เลขาธิการพรรคเพื่อไทย เป็นตัวแทนพรรคเพื่อไทย เข้ายื่นบัญชีแคนดิเดตนายกรัฐมนตรีของพรรคจำนวน 3 คน ประกอบด้วย น.ส. แพทองธาร ชินวัตร หัวหน้าครอบครัวเพื่อไทย นายเศรษฐา ทวีสิน ประธานที่ปรึกษาหัวหน้าครอบครัวเพื่อไทย และนายชัยเกษม นิติสิริ ประธานยุทธศาสตร์และทิศทางการเมือง